18 ጥቅምቲ 2018 ምንጪ ስእሊ, OBS/BBC መግለጺ ስእሊ, ብ/ጄኔራል ከማል ገልቹን ብ/ጄኔራል አሳምነው ፅጌን ብገበን ዕልዋ መንግስቲ ተከሲሱ ሞት ተፈሪዱዎ ፡ ሸሞንተ ዓመታት ኣብ ቤት ማእሰርቲ ዘሕለፈ ብርጋዴር ጀነራል ኣሳምነው ፅጌ፡ ሓላፊ ቢሮ ፀጥታ ክልል ኣምሓራ ኮይኑ ተሸይሙ። ብተመሳሳሊ ቅድሚ ዓሰርተ ዓመታት 150 ወተሃደራት ኢትዮጵያ መሪሖም ናብ ኤርትራ ዝኾብለሉን ናብ ኦነግ ዝተፀምበሩን ብርጋዴር ጀነራል ከማል ገልቹ፡ ሓላፊ ቤት ፅሕፈት ጉዳያት ፀጥታ ክልል ኦሮምያ ኮይኖም። ጀነራል ኣሳምነው ኣብ ቀረባ፡ ካብ መንጎ 'ቶም ብምሕረት ዝተፈትሑ እሱራት ሓደ እንትኸውን ቅድሚ ናብዚ ሓላፍነት ምምፅኡ፡ ኣባል ማእከላይ ኮሚቴ ዲሞኮራስያዊ ውድብ ኣምሓራ ኮይኑ ምምራፁ ዝዝከር እዩ። ናይዚ ሹመት ምቅላሕ ስዒቡ ብርክት ዝበሉ ርእይቶታት እናተውሃቡ ይርከቡ። ኣብ ዩኒቨርስቲ መቐለ ክፍሊ ትምህርቲ ሕጊ ሓጋዚ ፕረፌሰር ፤ ኣይተ መኮነን ፍሰሃ፡ ክልላት ዝደለዩዎ ሰብ ናይ ምምራፅ መሰል እንተሃለዎም'ኳ ሕዚ ዘሎ አካይዳ ግን ሓደ ክልል ነቲ ካሊእ ናይ ምሕራቕ መገዲ ይኽተሉ ምህላዎም መርአያ እዩ ይብል። መንግስቲ ኢትዮጵያ ጉጅለ ራዕዲ ኢሉ ምሰ ዝሰየሞ ኦብነግ ልዝብ ጀሚሩ ፍሉይ ሓይሊ ፖሊስ ክልል ሶማል ንምንታይ ዕላማ ተጣይሹ?
